text: бұзау жабу жаңа туған бұзауды суықтан қорғау үшін пайдаланылатын жабын түрі. бұзау жабуын киюге немесе қолданысқа жарамай қалған ескі тон, шапан, ішік, төсеніш, сырмақтан жасайды. егер ескі киімнен тігер болса, дәстүрлі наным-сеніммен киімнің жағасын, жеңін сөгіп алып, қалған жерін ғана іске жаратқан. жабудың бұрыштарына ұзындығы үш-төрт қарыстай бау тағылады. бұзаудың жонын, сауырын, екі бүйірін қымтайтын жабу осы баулармен байланады. жазғытұрымғы шақта аурушаң әлжуаз бұзауларға байлайды.